
Ministru kabineta rīkojums Nr. 331
Rīgā 2023. gada 8. jūnijā (prot. Nr. 29 41. §)
Par naudas balvu piešķiršanu par izciliem sasniegumiem sportā

· 1. Saskaņā ar Sporta likuma 14. panta pirmo daļu, kā arī ievērojot Ministru kabineta 2012. gada 3. janvāra noteikumus Nr. 26 "Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru", piešķirt naudas balvas par izcilu sasniegumu 2023. gada pasaules čempionātā hokejā:
· 1.1. Latvijas Hokeja federācijas vīriešu nacionālās izlases sportistiem, viņu treneriem, sportistus apkalpojošiem sporta darbiniekiem, tai skaitā sporta ārstiem un apkalpojošam personālam, par pasaules čempionātā izcīnīto trešo vietu – 220 000 euro (kopā); 
· 1.2. Latvijas Hokeja federācijai par nacionālās izlases iegūtajām tiesībām startēt pasaules čempionāta finālturnīrā, kā arī sporta veida attīstībai – 356 716 euro, tai skaitā 250 000 euro novirzot bērnu un jauniešu hokeja treniņu procesam.
· 2. Lai nodrošinātu šā rīkojuma 1. punktā minēto naudas balvu izmaksu, Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai  576 716 euro pārskaitīšanai biedrībai "Latvijas Hokeja federācija".

